Aalborg Zoo?s fire små løveunger blev fredag eftermiddag introduceret til resten af løveflokken. Mødet med resten af familien gik helt problemfrit. Løveungerne vil lørdag formiddag tage de første skridt ud i det udeanlæg, der bliver deres verden de næste par år. Ungerne, to hunner og to hanner, blev født i starten af november, og de er nu godt på vej ind i "lømmelalderen". Aalborg Zoo?s løveflok består i øjeblikket at hanløven Aslan samt de to voksne løvinder Fibi og Naomi. Herudover er der tre næsten fuldvoksne unger på halvandet år samt de fire små unger. Som noget nyt kan man nu også opleve havens næsebjørne blive fodret hver dag.

Referat:
De fire små præsenteret for hele familien